Placuit adque convenit inter domni Emardi, abbati Cluniensi, vel aliis monachis, et ab alia parte Sinoldi, servum sancti Petri, cum inter se terris commutare voluerunt, ita et fecerunt. Dedit Sinoldus de sua ereditate at partibus sancti Petri, vel ad ipsa colonica que ipse tenet, vinea et campo in villa Colonicas; terminat vinea a mane vinea Akar, a medium die et a sero muro finale, a cercio de ipsa ereditate; abet inter longum et ladum perticas agripenales XX. Et campus est in Osel; terminat in ambis frontis terra sancti Marcelli, de uno latus terra sancti Marcelli, de uno latus terra sancti Sinforiani, de alio latus sancti Joanni; abet in longo perticas XXII, in quisque front VIII; infra istas terminaciones et perticaciones, at integrum, et accepio at me de vobis, de ipsa colonica, campo in ipsa villa, qui terminat a mane et a medium die terra de ipsa colonica, a sero Orsenat, a cercio similiter; abet in longo perticas XXIIII, in quisque fronte VII; infra istas terminaciones et perticaciones, facias tu post unc diem quiquit volueris, nullum contradicentem. Sic quis contradicere voluerit, auri libra componat, et ec commutacio firma permaneat, cum stibulacione subnicsa. Actum Lordoni castello. S. Sinold, qui fieri et firmare rogavit. S. Orsnat. S. Siembranni. S. Silvestri. Teotgerius rogatus scripsit, datavit die lunis, in mense febroario, anno XII regnante Ludvico rege.